CELEX: 32014D0806
Language: hu
Date: 2014-11-18 00:00:00
Title: 2014/806/EU: A Bizottság végrehajtási határozata ( 2014. november 18. ) a 443/2009/EK európai parlamenti és tanácsi rendelet alapján a Webasto akkumulátortöltő napelemtetőnek a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról  EGT-vonatkozású szöveg

2014.11.19.   
               
               
                  HU
               
               
                  Az Európai Unió Hivatalos Lapja
               
               
                  L 332/34
               
            
         A BIZOTTSÁG VÉGREHAJTÁSI HATÁROZATA
         (2014. november 18.)
         a 443/2009/EK európai parlamenti és tanácsi rendelet alapján a Webasto akkumulátortöltő napelemtetőnek a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról
         (EGT-vonatkozású szöveg)
         
            (2014/806/EU)
         
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról szóló, 2009. április 23-i 443/2009/EK európai parlamenti és tanácsi rendeletre (1) és különösen annak 12. cikke (4) bekezdésére,
         mivel:
         
                     (1)
                  
                  
                     A gyártó Webasto Roof & Components SE (a továbbiakban: kérelmező) 2014. március 5-én kérelmet nyújtott be a Webasto akkumulátortöltő napelemtető innovatív technológiaként való jóváhagyására. A kérelem hiánytalannak bizonyult, így a hivatalos kézhezvételt követő naptól, vagyis 2014. március 6-tól számítandó a határidő, amelyen belül a Bizottságnak el kell bírálnia.
                  
               
                     (2)
                  
                  
                     A kérelmet a Bizottság a 443/2009/EK rendelet 12. cikkével, a 725/2011/EU bizottsági végrehajtási rendelettel (2), valamint az innovatív technológiák jóváhagyásának a 443/2009/EK rendelet alapján történő kérelmezésére vonatkozó műszaki iránymutatással (3) (a továbbiakban: műszaki iránymutatás) összhangban értékelte.
                  
               
                     (3)
                  
                  
                     A kérelem a Webasto akkumulátortöltő napelemtetőre vonatkozik. A napelemtető egy, a jármű tetején elhelyezett fotovoltaikus panelből áll. A fotovoltaikus panel a környezeti energiát villamos energiává alakítja, amely egyenáram-átalakító segítségével egy, a járműben található akkumulátorba kerül. A Bizottság megállapítása szerint a kérelemben benyújtott információk igazolják, hogy teljesülnek a 443/2009/EK rendelet 12. cikkében, valamint a 725/2011/EU végrehajtási rendelet 2. és 4. cikkében foglalt feltételek és kritériumok.
                  
               
                     (4)
                  
                  
                     A kérelmező bemutatta, hogy a kérelemben leírt típusú akkumulátortöltő napelemtető-rendszert a referenciaévnek tekintett 2009-ben nyilvántartásba vett új személygépkocsik legfeljebb 3 %-ában alkalmazták.
                  
               
                     (5)
                  
                  
                     Annak meghatározásához, hogy járművekbe beépítve ez az innovatív technológia a szén-dioxid-kibocsátás mekkora csökkentését teszi lehetővé, meg kell határozni a viszonyítási alapul vett járművet, amellyel az innovatív technológiával felszerelt jármű hatékonysága a 725/2011/EU végrehajtási rendelet 5. és 8. cikke szerint összevethető. A Bizottság szerint a viszonyítási alapul vett járműnek egy olyan járműváltozatnak kell lennie, amely – a napelemtetőt és adott esetben a kiegészítő akkumulátort, valamint a napenergia villamos energiává alakításához és tárolásához kifejezetten szükséges tovább berendezéseket kivéve – minden vonatkozásában azonos az ökoinnováció tárgyát képező járművel. Az új, napelemtető-panelt is tartalmazó járműváltozathoz olyan viszonyítási alapul vett jármű szükséges, amelyben nincs bekötve a napelemtető-panel, és figyelembe kell venni a napelemtető beépítéséből következő tömegváltozást.
                  
               
                     (6)
                  
                  
                     A szén-dioxid-kibocsátás csökkenésének méréséhez a kérelmező biztosított egy módszertant, amely az akkumulátortöltő napelemtető tekintetében a műszaki iránymutatáson alapuló képleteket tartalmaz. A Bizottság szerint azt is be kellene mutatni, hogy közlekedési funkciói tekintetében milyen mértékben javult a jármű teljes energiafogyasztása ahhoz képest, amennyi energiát a vezető vagy az utasok kényelmének fokozására szolgáló készülékek működése fogyaszt.
                  
               
                     (7)
                  
                  
                     Az energiamegtakarítás meghatározásánál figyelembe kell venni a járműben található egyetlen akkumulátor tárolási kapacitását, illetve a kizárólag a napelemtető által termelt villamos energia tárolására szolgáló kiegészítő akkumulátor meglétét is.
                  
               
                     (8)
                  
                  
                     A Bizottság megállapítja, hogy a vizsgálati módszer a 725/2011/EU végrehajtási rendelet 6. cikkének megfelelően ellenőrizhető, megismételhető és összehasonlítható eredményeket ad, és megvalósítható módon, szilárd statisztikai szignifikanciával tudja bizonyítani a vizsgált innovatív technológia szén-dioxid-kibocsátáscsökkentési előnyeit.
                  
               
                     (9)
                  
                  
                     Az előzőek alapján a Bizottság megállapítása szerint a kérelmező kielégítően bizonyította, hogy az innovatív technológia legalább 1 g/km-rel csökkentette a szén-dioxid-kibocsátást.
                  
               
                     (10)
                  
                  
                     Mivel a 715/2007/EK európai parlamenti és tanácsi rendeletben (4), valamint a 692/2008/EK bizottsági rendeletben (5) említett szén-dioxid-kibocsátásra vonatkozó típusjóváhagyás nem veszi figyelembe a napelemtető meglétét és az ezzel a technológiával termelt többletenergiát, a Bizottság meggyőződött arról, hogy a szabványosított tesztciklus nem terjed ki az akkumulátortöltő Webasto napelemtetőre. A Bizottság megállapítja, hogy az ellenőrzési jelentést a TÜV SÜD Czech s.r.o., egy független és tanúsított szervezet készítette el, és a jelentés megerősíti a kérelemben szereplő megállapításokat.
                  
               
                     (11)
                  
                  
                     Mindezek alapján a Bizottságnak nincs ellenvetése a szóban forgó innovatív technológia jóváhagyásával szemben.
                  
               
                     (12)
                  
                  
                     A 2007/46/EK irányelv I., VIII. és IX. melléklete szerinti típus-jóváhagyási okmányokban feltüntetendő általános ökoinnovációs kód meghatározása céljából meg kell állapítani az e végrehajtási határozattal jóváhagyott innovatív technológia egyedi kódját,
                  
               ELFOGADTA EZT A HATÁROZATOT:
         
            1. cikk
            
               (1)   A Bizottság a 443/2009/EK rendelet 12. cikke értelmében vett innovatív technológiaként jóváhagyja az M1 kategóriájú járművekbe szánt, akkumulátortöltő Webasto napelemtetőt.
            
            
               (2)   Az (1) bekezdésben említett, akkumulátortöltő Webasto napelemtető alkalmazásából eredő szén-dioxid-kibocsátáscsökkenést a mellékletben foglalt módszerrel kell megállapítani.
            
            
               (3)   Az ezzel a végrehajtási határozattal jóváhagyott innovatív technológia típus-jóváhagyási okmányokban való feltüntetésére használandó egyedi ökoinnováció kód: „7”.
            
         
         
            2. cikk
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2014. november 18-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 140., 2009.6.5., 1. o.
         
         
            (2)  A Bizottság 2011. július 25-i 725/2011/EU végrehajtási rendelete a 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 194., 2011.7.26., 19. o.).
         
            (3)  http://ec.europa.eu/clima/policies/transport/vehicles/cars/docs/guidelines_en.pdf (2013. februári változat)
         
            (4)  Az Európai Parlament és a Tanács 2007. június 20-i 715/2007/EK rendelete a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről (HL L 171., 2007.6.29., 1. o.).
         
            (5)  A Bizottság 2008. július 18-i 692/2008/EK rendelete a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanács rendelet módosításáról és végrehajtásáról (HL L 199., 2008.7.28., 1. o.).
      
      
         
            MELLÉKLET
            A WEBASTO AKKUMULÁTORTÖLTŐ NAPELEMTETŐ HASZNÁLATÁBÓL EREDŐ SZÉN-DIOXID-KIBOCSÁTÁS-CSÖKKENÉS MEGHATÁROZÁSÁNAK MÓDSZERTANA
            1.   Bevezetés
            
            Az M1 kategóriájú járművekbe beépített Webasto napelemtető használatának tulajdonítható CO2-kibocsátás-csökkenés meghatározására alkalmazandó vizsgálati eljárást és vizsgálati feltételeket a 2. és a 3. pont tartalmazza.
            2.   A vizsgálati eljárás
            
            A fotovoltaikus panel csúcsteljesítményét (PP, peak power output) minden járműváltozat esetében kísérleti úton kell meghatározni. A méréseket az IEC 61215:2005 nemzetközi szabványban (1) meghatározott vizsgálati módszer szerint kell elvégezni.
            Teljes, leszerelt fotovoltaikus panelt kell használni. A panel négy sarkának hozzá kell érnie a vízszintes mérőpanelhez.
            A méréseket legalább ötször kell elvégezni.
            A Φ hosszanti dőlésszöget és a teljes tárolási kapacitást (vagy az ebből adódó napenergia-korrekciós együtthatót – solar correction coefficient, SCC) a jármű gyártójának kell megadnia.
            A gépkocsitető lehetséges hosszanti dőlésszögét később matematikailag egy koszinuszfüggvény alkalmazásával kell korrigálni.
            3.   Képletek
            
            
                     
                        1.
                     
                     
                        A csúcsteljesítmény számtani középértékétől való szórást az 1. képlettel kell kiszámítani.
                        1. képlet:
                        
                           
                        Ahol:
                        
                                    
                                       
                                 
                                 
                                    :
                                 
                                 
                                    A csúcsteljesítmény [Wp] számtani középértékétől való szórás
                                 
                              
                                    PPi
                                       
                                    
                                 
                                 
                                    :
                                 
                                 
                                    A csúcsteljesítmény [Wp] mért értéke
                                 
                              
                                    
                                       
                                 
                                 
                                    :
                                 
                                 
                                    A csúcsteljesítmény [Wp] számtani középértéke
                                 
                              
                                    n
                                 
                                 
                                    :
                                 
                                 
                                    A mérések száma
                                 
                              A villamosenergia-többlet a rendelkezésre álló beépített tárolási kapacitástól függ, amit ellenőrizni kell. Ha a fotovoltaikus panel kapacitása 0,666 Ah/Watt csúcsteljesítménynél alacsonyabb, akkor a teljesen feltöltött akkumulátorok miatt a napos és derült nyári napokon tapasztalható napsugárzás nem használható ki teljes mértékben. Ebben az esetben a 2. pontban említett napenergia-korrekciós együtthatót kell alkalmazni, hogy a bejövő napenergia hasznosítható részét megkapjuk.
                     
                  
                     
                        2.
                     
                     
                        A CO2-megtakarítási potenciál kiszámításához a következő inputadatokat kell felhasználni:
                        
                                    —
                                 
                                 
                                    a műszaki iránymutatás (2) 5.7.1. fejezetében meghatározott P
                                       SR közepes napsugárzás, vagyis 120 W/m2,
                                 
                              
                                    —
                                 
                                 
                                    a műszaki iránymutatás 5.4.2. fejezetében meghatározott UF
                                       IR kihasználtsági tényező/árnyékoltsági hatás, vagyis 0,51,
                                 
                              
                                    —
                                 
                                 
                                    a műszaki iránymutatás 5.1.3. fejezetében meghatározott ηSS napenergiarendszer-hatékonyság, vagyis 0,76,
                                 
                              
                                    —
                                 
                                 
                                    a műszaki iránymutatás 5.7.2. fejezetében és 1. táblázatában meghatározott SCC napenergia-korrekciós együttható;
                                    
                                       1. táblázat
                                    
                                    
                                                Teljes rendelkezésre álló tárolási kapacitás (12 V)/fotovoltaikus csúcsteljesítmény [Ah/Wp] (3)
                                                
                                             
                                             
                                                0,10
                                             
                                             
                                                0,20
                                             
                                             
                                                0,30
                                             
                                             
                                                0,40
                                             
                                             
                                                0,50
                                             
                                             
                                                0,60
                                             
                                             
                                                > 0,666
                                             
                                          
                                                Napenergia-korrekciós együttható (SCC)
                                             
                                             
                                                0,481
                                             
                                             
                                                0,656
                                             
                                             
                                                0,784
                                             
                                             
                                                0,873
                                             
                                             
                                                0,934
                                             
                                             
                                                0,977
                                             
                                             
                                                1
                                             
                                          
                              
                                    —
                                 
                                 
                                    a műszaki iránymutatás 5.1.1. fejezetében és 2. táblázatában meghatározott tényleges energiafogyasztás V
                                       Pe – P benzin- és V
                                       Pe – D dízelüzemű járműveknél.
                                    
                                       2. táblázat
                                    
                                    
                                                Motortípus
                                             
                                             
                                                Tényleges energiafogyasztás, VPe [l/kWh]
                                             
                                          
                                                Benzin (VPe – P)
                                             
                                             
                                                0,264
                                             
                                          
                                                Dízelolaj (VPe – D)
                                             
                                             
                                                0,22
                                             
                                          
                              
                                    —
                                 
                                 
                                    a műszaki iránymutatás 5.1.2. fejezetében meghatározott ηΑ, generátor-hatékonyság, vagyis 0,67;
                                 
                              A CF átváltási tényezőknél a 3. táblázatban szereplő adatokat kell használni:
                        
                           3. táblázat
                        
                        
                                    Üzemanyag típusa
                                 
                                 
                                    Átváltási tényező (l/100 km) → (g CO2/km) [100 g/l]
                                 
                              
                                    Benzin (CFP)
                                 
                                 
                                    23,3 (= 2 330  g CO2/l)
                                 
                              
                                    Dízelolaj (CFD)
                                 
                                 
                                    26,4 (= 2 640  g CO2/l)
                                 
                              A közepes évi futásteljesítménynél a 4. táblázatban szereplő adatokat kell használni [km/év]:
                        
                           4. táblázat
                        
                        
                                    Üzemanyag típusa
                                 
                                 
                                    Évi közepes futásteljesítmény [km/év]
                                 
                              
                                    Benzin (MP)
                                 
                                 
                                    12 700 
                                 
                              
                                    Dízelolaj (MD)
                                 
                                 
                                    17 000 
                                 
                              Ezen inputadatok felhasználásával a benzinüzemű jármű CO2-megtakarítása a 2. képlettel számítható ki.
                        A viszonyítási alapul vett jármű és az ökoinnovációs jármű közötti, a napelemtető és – adott esetben – a további akkumulátor beszereléséből adódó tömegkülönbséget a tömegkorrekciós együttható (4) alkalmazásával kell figyelembe venni. A viszonyítási alapul vett járműnek egy olyan járműváltozatnak kell lennie, amely – a napelemtetőt és adott esetben a kiegészítő akkumulátort, valamint a napenergia villamos energiává alakításához és tárolásához kifejezetten szükséges tovább berendezéseket kivéve – minden vonatkozásában azonos az ökoinnováció tárgyát képező járművel.
                        Az új, napelemtető-panelt is tartalmazó járműváltozathoz a viszonyítási alapul vett járművet a következőképpen kell meghatározni: az a jármű, amelyben nincs bekötve a napelemtető-panel, és figyelembe van véve a napelemtető beépítéséből következő tömegváltozás. Ha a napelemtető-panel üvegből készült, akkor korrigálni kell a tömeget, vagyis hozzá kell számítani 3,4 kg-ot. Ha a napelemtető-panel kis tömegű szintetikus anyagból készült, akkor nem kell korrigálni a tömeget. A tömegváltozással kapcsolatban a gyártónak ellenőrzött dokumentumokat kell átadnia a típusjóváhagyó hatóság számára.
                        2. képlet:
                        
                           
                        Ahol:
                        
                                    CCO 2
                                       
                                    
                                 
                                 
                                    :
                                 
                                 
                                    CO2-megtakarítás [g CO2/km];
                                 
                              
                                    PSR
                                    
                                 
                                 
                                    :
                                 
                                 
                                    Közepes napsugárzás [W/m2];
                                 
                              
                                    UFIR
                                    
                                 
                                 
                                    :
                                 
                                 
                                    Kihasználtsági tényező/árnyékoltsági hatás [-];
                                 
                              
                                    ηSS
                                    
                                 
                                 
                                    :
                                 
                                 
                                    A napenergia-rendszer hatékonysága [-];
                                 
                              
                                    PP
                                    
                                 
                                 
                                    :
                                 
                                 
                                    Csúcsteljesítmény [Wp];
                                 
                              
                                    SCC
                                 
                                 
                                    :
                                 
                                 
                                    Napenergia-korrekciós együttható [-];
                                 
                              
                                    VPe – P
                                    
                                 
                                 
                                    :
                                 
                                 
                                    Benzinüzemű járművek tényleges energiafogyasztása [l/kWh]
                                 
                              
                                    ηA
                                    
                                 
                                 
                                    :
                                 
                                 
                                    A generátor hatékonysága [-];
                                 
                              
                                    CFP
                                    
                                 
                                 
                                    :
                                 
                                 
                                    Benzinüzemű járművek átváltási tényezője [100 g/l];
                                 
                              
                                    MP
                                    
                                 
                                 
                                    :
                                 
                                 
                                    Benzinüzemű járművek évi közepes futásteljesítménye [km/év]
                                 
                              
                                    Φ
                                 
                                 
                                    :
                                 
                                 
                                    A fotovoltaikus panel hosszanti dőlésszöge [°]
                                 
                              
                                    ΔCO2mP
                                    
                                 
                                 
                                    :
                                 
                                 
                                    A napelemtető és adott esetben a kiegészítő akkumulátor, valamint a napenergia villamos energiává alakításához és tárolásához kifejezetten szükséges tovább berendezések beépítéséből adódó tömegváltozás miatti CO2-korrekciós együttható benzinüzemű járműveknél [g CO2/km]
                                 
                              A dízelüzemű járművek CO2-megtakarítása a 3. képlettel számítható ki.
                        A viszonyítási alapul vett jármű és az ökoinnovációs jármű közötti, a napelemtető és – adott esetben – a további akkumulátor beszereléséből adódó tömegkülönbséget a tömegkorrekciós együttható (4) alkalmazásával kell figyelembe venni. A viszonyítási alapul vett járműnek egy olyan járműváltozatnak kell lennie, amely – a napelemtetőt és adott esetben a kiegészítő akkumulátort, valamint a napenergia villamos energiává alakításához és tárolásához kifejezetten szükséges tovább berendezéseket kivéve – minden vonatkozásában azonos az ökoinnováció tárgyát képező járművel.
                        Az új, napelemtető-panelt is tartalmazó járműváltozathoz a viszonyítási alapul vett járművet a következőképpen kell meghatározni: az a jármű, amelyben nincs bekötve a napelemtető-panel, és figyelembe van véve a napelemtető beépítéséből következő tömegváltozás. Ha a napelemtető-panel üvegből készült, akkor korrigálni kell a tömeget, vagyis hozzá kell számítani 3,4 kg-ot. Ha a napelemtető-panel kis tömegű szintetikus anyagból készült, akkor nem kell korrigálni a tömeget. A tömegváltozással kapcsolatban a gyártónak ellenőrzött dokumentumokat kell átadnia a típusjóváhagyó hatóság számára.
                        3. képlet:
                        
                           
                        Ahol:
                        
                                    VPe – D
                                    
                                 
                                 
                                    :
                                 
                                 
                                    Dízelüzemű járművek tényleges energiafogyasztása [l/kWh]
                                 
                              
                                    CFD
                                    
                                 
                                 
                                    :
                                 
                                 
                                    Dízelüzemű járművek átváltási tényezője [100 g/l];
                                 
                              
                                    MD
                                    
                                 
                                 
                                    :
                                 
                                 
                                    Dízelüzemű járművek évi közepes futásteljesítménye [km/év]
                                 
                              
                                    ΔCO2mD
                                    
                                 
                                 
                                    :
                                 
                                 
                                    A napelemtető és adott esetben a kiegészítő akkumulátor, valamint a napenergia villamos energiává alakításához és tárolásához kifejezetten szükséges tovább berendezések beépítéséből adódó tömegváltozás miatti CO2-korrekciós együttható dízelüzemű járműveknél [g CO2/km]
                                 
                              A tömegváltozás miatti CO2-korrekciós együtthatót a 4. és 5. képlettel kell kiszámítani.
                        4. képlet:
                        
                                    
                                       
                                 
                                 
                                    benzinüzemű járműhöz
                                 
                              És
                        5. képlet:
                        
                                    
                                       
                                 
                                 
                                    dízelüzemű járműhöz
                                 
                              Ahol:
                        
                                    Δm
                                 
                                 
                                    :
                                 
                                 
                                    A napelemtető és adott esetben a kiegészítő akkumulátor, valamint a napenergia villamos energiává alakításához és tárolásához kifejezetten szükséges további berendezések beépítéséből adódó tömegváltozás (pl. 5 kg).
                                 
                              
                  
                     
                        3.
                     
                     
                        A CO2-megtakarítás hibahatárát a 6. képlettel kell kiszámítani:
                        6. képlet:
                        
                           
                        Ahol:
                        
                                    
                                       
                                 
                                 
                                    :
                                 
                                 
                                    A teljes CO2-megtakarítás hibahatára [g CO2/km];
                                 
                              
                                    
                                       
                                 
                                 
                                    :
                                 
                                 
                                    Az I. vizsgálat során mért -hez kapcsolódó CO2-megtakarítás érzékenysége;
                                 
                              
                                    n
                                 
                                 
                                    :
                                 
                                 
                                    Mérések száma
                                 
                              A benzinüzemű járművek CO2-megtakarításánál tapasztalható hibahatár kiszámításához a 6. képlet eredményeit az alábbi 7. képlet szerint kell a 2. képletben alkalmazni.
                        7. képlet:
                        
                           
                        A benzinüzemű járművek CO2-megtakarításánál tapasztalható hibahatár kiszámításához a 6. képlet eredményeit a 3. képletben kell alkalmazni, ami az alábbi 8. képletet adja. Ez a dízelüzemű járművek CO2-megtakarításánál tapasztalható hibahatár.
                        8. képlet:
                        
                           
                     
                  
                     
                        4.
                     
                     
                        Annak bemutatására, hogy az érték statisztikailag szignifikáns módon túllépi az 1 g CO2/km küszöbértéket, a 9. képletet kell alkalmazni:
                        9. képlet:
                        
                           
                        Ahol:
                        
                                    MT
                                 
                                 
                                    :
                                 
                                 
                                    Legkisebb küszöbérték [g CO2/km], vagyis 1 g CO2/km
                                 
                              
                                    CCO 2
                                       
                                    
                                 
                                 
                                    :
                                 
                                 
                                    Teljes CO2-megtakarítás [g CO2/km]
                                 
                              
                                    
                                       
                                 
                                 
                                    :
                                 
                                 
                                    A teljes CO2 megtakarítás hibahatára [g CO2/km]
                                 
                              Ha a 9. képlettel kiszámított CO2-kibocsátási megtakarítás a 725/2011/EU végrehajtási rendelet 9. cikkének (1) bekezdésében meghatározott küszöbérték alatt van, akkor a rendelet 11. cikke (2) bekezdésének második albekezdését kell alkalmazni
                     
                  
               (1)  IEC 61215. Földfelszíni alkalmazású, kristályos szilícium fotovillamos (PV) modulok. A szerkezeti felépítés minősítése és típusjóváhagyás. Hivatkozási szám: IEC 61215:2005(E).
            
               (2)  Az innovatív technológiák jóváhagyásának a 443/2009/EK rendelet alapján történő kérelmezésére vonatkozó műszaki iránymutatás (2013. februári változat).
            
               (3)  A teljes tárolási kapacitás tartalmazza az indítóakkumulátor 10 Ah-s (12 V) közepes hasznos tárolási kapacitását. Minden érték a következőkre vonatkozik: 120 W/m2 évi közepes napsugárzás, 0,49 árnyékoltsági arány, és napi 1 óra gépjárművezetési idő 750 W villamosenergia-szükséglettel.
            
               (4)  A Közös Kutatóközpont referenciatanulmányának 5.1. szakasza http://europa.eu/!qN68wc